હિંમતનગરના નવા સરકીટ હાઉસ ખાતે મળેલી બેઠકમાં અગ્રણીઓએ ઇવીએમથી થતા છબરડાઓ અંગે વિસ્તૃત જાણકારી આપી હતી. વર્ષ ૨૦૧૭માં ફેબ્રુઆરી માસમાં મુંબઇની જિલ્લા પરિષદની ચૂંટણીઓમાં વપરાયેલા ઇવીએમ સાથે ચેડા થયા હોવાની ફરિયાદ પણ કરાઇ હતી. ઉપરાંત ઉત્તરપ્રદેશની સ્થાનિક સ્વરાજયની ચૂંટણીઓમાં પણ ઇવીએમ મશીનોમાં પણ ગંભીર છબરડાઓ થયા હતા. તાજેતરમાં ગુજરાત રાજયની વિધાનસભાની ચૂંટણીઓમાં ઇવીએમ વીવીપેટની ખામી પકડાઇ હતી અને ચૂંટણીપંચના મુખ્ય ચૂંટણી અધિકારી બી.બી.સ્વૈને પણ કબૂલાત કરી હોવાનું માલુમ પડયુ છે ત્યારે ઇવીએમના બદલે બેલેટ પેપરથી મતદાન કરાવવા માટેની માગણી કરવામાં આવી હતી. ત્યારબાદ પૂર્વ સાંસદ અને રાષ્ટ્રીય હિત રક્ષક પરિષદના સહ કન્વીનર રાજુભાઇ પરમાર, અગ્રણી રામભાઇ સોલંકી, જિલ્લા પંચાયતના પૂર્વ પ્રમુખ રાજેન્દ્રસિંહ કુંપાવત, જિલ્લા પંચાયત પ્રમુખ રતનબેન સુતરીયા, ગજેન્દ્રસિંહ રહેવર, રણજીતસિંહ સોલંકી, મૌલેશભાઇ સોની, નિર્મળાબેન પંચાલ, પ્રિયવદન પટેલ સહિતના અગ્રણીઓએ જિલ્લા કલેકટર પ્રવિણા ડી.કે.ને આવેદનપત્ર આપી બેલેટ પેપર દ્વારા જ મતદાન કરવાની રજૂઆત કરી હતી.